Hrvatski sabor
20040326

Mi u klubu IDS-a smatramo da je za Hrvatsku izuzetno važno da što prije općine, gradovi, županije preuzmu svoje ustavne ovlasti i da im se za obavljanje tih poslova osiguraju odgovarajući izvori sredstava. Ne sredstva kao do sada regulacijom i određivanjem države nego izvori sredstava prvenstveno kroz instrument poreza na dohodak, prireza, ali ne na način da država može stalno utjecati na visinu tog poreza već da je to u autonomnoj samoupravnoj ingerenciji lokalne i regionalne samouprave koja može samostalno svojim odlukama utjecati na visinu poreza i na taj način kreirati uvjete za rad i život na svom području ovisno o specifičnostima, specifičnim potrebama neke općine, grada ili županije.